Departementet kan ikkje ta stilling til om innkjøpet er i samsvar med regelverket. Men vi har Klagenemnden for offentlige anskaffelser, KOFA, som kan uttale seg i sånne saker dersom sakene vert lagde fram for dei. KOFA kan ikkje instruerast, og dei skal ikkje instruerast – dei må vere eit nøytralt organ som tek saker på eigen kjøl. Men det som må vere vårt utgangspunkt for å sikre konkurransen knytt til open programvare, men òg for å sikre at vi tek i bruk heile breidda av tilbydarar her, er kompetansen hos den som skal kjøpe. Den kompetansen vurderer vi no om kan vere litt for låg, og vi har som sagt fleire tiltak på gang for nettopp å heve den kompetansen gjennom forskjellige opplærings-/rettleiingsverktøy, kurs osv. Det må jo vere det som er poenget, at den som etterspør i marknaden, har kompetanse til å etterspørje dei rette tinga, dvs. fleire aktørar. Det er jo det som kan vere med og skape ein betre konkurranse.